Bhutansk ngultrum

Bhutansk ngultrum er myntenheten i Bhutan. Kursen på ngultrum er bundet til indisk rupi, dette skyldes Bhutans nære forbindelse til India. India mottar ca. 90 % av Bhutans eksport, og leverer ca. 77 % av Bhutans import (2020).Indias ambassade til Bhutan - India-Bhutan Trade Relations , besøkt 15. juni 2022.

Inntil Bhutan ble åpnet for omverdenen i 1961, fantes det ingen pengeøkonomi i landet. Det var en begrenset byttehandel vis-à-vis India og Tibet, mens all innenlandsk handel foregikk som byttehandel. Selv etter 1961 fantes det ikke en egen bhutansk valuta, men indiske rupi ble tatt i bruk og har vært gyldig betalingsmiddel siden. Et finanssekretariat ble opprettet på 60-tallet, og ble videreført som et Finansdepartement fra 1968.

Bank of Bhutan ble også etablert i 1968, som landets første bank. Pengesedler ble introdusert i 1974, og i 1975 ble Royal Insurance Corporation of Bhutan etablert. I 1982 etablerte man ved særlov Royal Monetary Authority som Bhutans sentralbank. I 1988 ble Bhutan Development Finance Corporation etablert, og med Royal Securities Exchange i 1993 ble et nasjonalt kapitalmarked etablert.

Landets første privateide bank, The Bhutan National Bank åpnet i 1996.

Mynter i omløp:
 5 chertrum
 10 chertrum
 20 chertrum
 25 chertrum
 50 chertrum
 1 ngultrumSedler i omløp:
 5 ngultrum
 10 ngultrum
 20 ngultrum
 50 ngultrum
 100 ngultrum
 500 ngultrum

 Referanser 

 Eksterne lenker 
 Royal monetary authority. Avbildninger og forklaringer av motivene
 banknoteworld.com
 Utenrikshandelsstatistikk.
 Analysis of Pegged Exchange Rate Between Bhutan and India

Kategori:Bhutans økonomi
Kategori:Asiatisk valuta